Συγκριτική μελέτη της αυτοαντίληψης ελλήνων και αλλοδαπών μαθητών γυμνασίου
Creators: name: Κυριακοπούλου, Ανθή Χαράλαμπου
Publisher: name: Aristotle University of Thessaloniki
Year: 2012
Subjects: Αυτοαντίληψη
Αλλοδαποί μαθητές
Συγκριτική μελέτη
Self-perception
Foreigner students
Comparative study

description: Σκοπός της μελέτης ήταν η σύγκριση της αυτοαντίληψης και των σχολικών επιδόσεων 145 μαθητών Δευτεροβάθμιας Εκπαίδευσης ( 75 ελληνικής καταγωγής και 70 αλλοδαπών) που φοιτούσαν στη Γ΄ τάξη Γυμνασίου. Η αυτοαντίληψη των παιδιών του δείγματος αξιολογήθηκε με τη χρήση του ερωτηματολογίου «Πώς Αντιλαμβάνομαι Τον Εαυτό Μου» (ΠΑΤΕΜ ΙΙΙ) το οποίο περιλαμβάνει συνολικά 55 ερωτήσεις που αφορούν εννέα κλίμακες για ισάριθμους επιμέρους τομείς αυτοαντίληψης και μία για την αυτοεκτίµηση. Οι τιμές των μαθητών στο ΠΑΤΕΜ ΙΙΙ, ο γενικός σχολικός βαθμός και οι επιδόσεις τους σε τέσσερα μαθήματα συγκρίθηκαν κατά εθνικότητα και φύλο. Για τη στατιστική ανάλυση των δεδομένων χρησιμοποιήθηκε η ανάλυση διακύμανσης ANOVA. Από τα αποτελέσματα διαπιστώθηκαν ότι: 1) στον τομέα της αυτοαντίληψης των στενών φίλων οι αλλοδαποί μαθητές σημείωσαν σημαντικά χαμηλότερες τιμές έναντι των ελλήνων μαθητών 2) στην αυτοαντίληψη γενικής σχολικής ικανότητας, ικανότητας στα γλωσσικά μαθήματα και διαγωγής-συμπεριφοράς τα αλλοδαπά αγόρια σημείωσαν σημαντικά χαμηλότερες τιμές έναντι των αγοριών από την Ελλάδα και των αλλοδαπών κοριτσιών 3) οι επιδόσεις των αλλοδαπών αγοριών στο γενικό σχολικό βαθμό, στα Νέα Ελληνικά και στα Αρχαία Ελληνικά ήταν σημαντικά χαμηλότερες έναντι των αγοριών από την Ελλάδα και 4) τα κορίτσια είχαν καλύτερες επιδόσεις από τα αγόρια σε όλα τα μαθήματα. Συμπερασματικά, το επίπεδο αυτοαντίληψης και σχολικών επιδόσεων των αλλοδαπών αγοριών φαίνεται να είναι χαμηλότερο σε σχέση με αυτό των αγοριών από την Ελλάδα. Το γεγονός αυτό καταδεικνύει την ανάγκη εφαρμογής παρεμβατικών προγραμμάτων στο σχολείο. Η Γ΄ τάξη Γυμνασίου σηματοδοτεί το τέλος της εννιάχρονης υποχρεωτικής εκπαίδευσης και τη λήψη αποφάσεων σε σχέση με τη συνέχιση των σπουδών στο Λύκειο και την εργασία, αποφάσεις που τείνουν να παίξουν καθοριστικό ρόλο στο μέλλον.
description: The purpose of the present study was to conduct a comparative study on 145 secondary school adolescents with regard to their self-perception and school performance. The pupils, who attended the 3rd grade of High School, had the Greek nationality (n=75) and different nationality (n=70) The 55-item questionnaire ‘How I perceive myself’ (PATEM III) was used to assess nine scales for equal in number domains of self-concept and one scale for the domain of self-esteem. The student’s scores in PATEM III, their general school performance and their marks in four school subjects were compared according to nationality and gender variables. For the statistical treatment of the data, an analysis of variance (ANOVA) was applied. From the results it was found that: 1) foreigner students had significantly lower ratings in self-perception for ‘Close Friendship’ than their Greek classmates 2) foreigner boys had significantly lower ratings in self-perception for ‘Scholastic Competence’, ‘Linguistic Competence’ and ‘Behavioral Conduct’ than Greek boys and foreigner girls, too 3) foreigner boys had significantly lower marks in the school subjects of ‘New Greek’, ‘Ancient Greek’ and ‘General School Performance’ compared to the Greek boys and 4) girls had significantly higher marks in all school subjects than boys. In conclusion, the level of self-perception and school performance of the foreigner boys appeared to be lower, compared to that of the Greek boys, fact that reveal the necessity of a more effective school intervention as the 3rd grade of High school is the last year of the obligatory educational system in Greece. This is an interesting period of transition as important decisions have to be made regarding future education and work which are likely to have a life long impact.